Document ID: 32009D0248

KOMISIJAS LĒMUMS
(2009. gada 18. marts),
ar ko groza Lēmumu 2008/185/EK attiecībā uz dzīvnieku veselības nosacījumiem tirdzniecībā ar cūkām starp dalībvalstīm vai to reģioniem, kas ir brīvi no Aujeski slimības
(izziņots ar dokumenta numuru C(2009) 1687)
(Dokuments attiecas uz EEZ)
(2009/248/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 10. panta 2. punktu,
tā kā:
(1)
Direktīvā 64/432/EEK noteikti kritēriji apstiprinājumam par to, ka dalībvalsts vai tās reģions ir brīvs no konkrētas lipīgas slimības, tostarp Aujeski slimības. Minētajā direktīvā paredzēts arī, ka saskaņā ar tajā noteikto procedūru nosakāmas vispārējas vai īpašas papildu garantijas, kas varētu būt vajadzīgas Kopienas iekšējā tirdzniecībā ar šādām dalībvalstīm un reģioniem.
(2)
I pielikumā Komisijas 2008. gada 21. februāra Lēmumam 2008/185/EK par papildu garantijām Kopienas iekšējā tirdzniecībā ar cūkām attiecībā uz Aujeski cūku slimību un kritērijiem, ar kuriem nodrošina informāciju par šo slimību (2), uzskaitītas dalībvalstis vai to reģioni, kuri ir brīvi no Aujeski slimības un kuros ir aizliegta vakcinācija.
(3)
Lēmumā 2008/185/EK attiecībā uz cūku pārvietošanu starp dalībvalstīm noteiktas arī papildu garantijas, kas saistītas ar minēto slimību. Šīs papildu garantijas ir saistītas ar attiecīgo dalībvalstu vai to reģionu slimības statusu.
(4)
Ņemot vērā ar šo garantiju īstenošanu saistīto pieredzi, jāprecizē, ka, pārvietojot cūkas starp dalībvalstīm vai to reģioniem, kuri ir brīvi no Aujeski slimības, kuros ir aizliegta vakcinācija un kuri ir uzskaitīti Lēmuma 2008/185/EK I pielikumā, papildu garantijas nav nepieciešamas.
(5)
Tāpēc attiecīgi jāgroza Lēmums 2008/185/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2008/185/EK groza šādi.
1)
Lēmuma 1. panta ievadteikumu aizstāj ar šādu:
“Nosūtot vaislai vai audzēšanai paredzētās cūkas uz I pielikumā uzskaitītajām dalībvalstīm vai to reģioniem, kas ir brīvi no Aujeski slimības, tām jābūt no dalībvalsts vai tās reģiona, kuri uzskaitīti minētajā pielikumā, vai jāatbilst šādiem papildu nosacījumiem:”.
2)
Lēmuma 2. panta ievadteikumu aizstāj ar šādu:
“Nosūtot kaušanai paredzētās cūkas uz I pielikumā uzskaitītajām dalībvalstīm vai to reģioniem, kas ir brīvi no Aujeski slimības, tām jābūt no dalībvalsts vai tās reģiona, kuri uzskaitīti minētajā pielikumā, vai jāatbilst šādiem papildu nosacījumiem:”.
2. pants
Šis lēmums ir adresēts dalībvalstīm.
Briselē, 2009. gada 18. martā

Labels: 17
0
3
6
18